CELEX: 62018TN0714
Language: hu
Date: 2018-12-04 00:00:00
Title: T-714/18. sz. ügy: 2018. december 4-én benyújtott kereset – Adraces kontra Bizottság

11.2.2019   
            
            
               HU
            
            
               Az Európai Unió Hivatalos Lapja
            
            
               C 54/25
            
         
      2018. december 4-én benyújtott kereset – Adraces kontra Bizottság
      (T-714/18. sz. ügy)
      (2019/C 54/38)
      Az eljárás nyelve: portugál
      
         Felek
      
      
         Felperes: Associação para o Desenvolvimento da Raia Centro Sul – Adraces (Vila Velha de Ródão, Portugália) (képviselők: G. Anastácio, D. Pirra Xarepe, J. Whyte és M. Barros Silva ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg a COM/LIS/ED/2018–2020_1 számú partnerségi keretmegállapodást megszüntető, 2018. szeptember 26-i ARES(2018) 4940694 bizottsági határozat érvénytelenségét, és kötelezze a Bizottságot a felperes korábbi helyzetének visszaállítására;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, a jogbiztonság elvének megsértésére alapított jogalap, amennyiben a Bizottság egyoldalúan szüntetett meg egy közjogi szerződést bármely ok megjelölése vagy indokolás nélkül.
               
            
                  2.
               
               
                  A második, a jóhiszeműség elvének a megsértésére alapított jogalap, amennyiben a Bizottság – azzal, hogy az említett partnerségi keretmegállapodásba belefoglalt egy általános felmondási klauzulát, amely értelmében önkényesen, bármely ok vagy indokolás nélkül meg lehet szüntetni az említett megállapodást – hatáskörrel való visszaélést követett el, és figyelmen kívül hagyta a bármely, közjogi vagy magánjogi szerződés mögött meghúzódó érdekek egyensúlyát.
               
            
                  3.
               
               
                  A harmadik, a magánszemélyek jogainak és jogos érdekeinek tiszteletben tartására vonatkozó és a közjogi szerződéseket illetően a közigazgatásra kötelező elv megsértésére alapított jogalap, amennyiben a Bizottság egyoldalúan, teljes mértékben önkényesen és bármely ok nélkül megszüntette a hivatkozott megállapodást, megsértve a pacta sunt servanda elvét.
               
            
                  4.
               
               
                  A negyedik, a megfelelő ügyintézés elvének megsértésére alapított jogalap, amennyiben a Bizottság a hivatkozott megállapodást kizárólag egy újságcikk alapján szüntette meg, és nem értékelte kellő részletességgel az adott ügyet, ami hivatali visszásságnak minősül.
               
            
                  5.
               
               
                  Az ötödik, az arányosság elvének megsértésére alapított jogalap, amennyiben a Bizottság bármely ok vagy indokolás nélkül megszüntette a hivatkozott megállapodást arra válaszul, hogy a felperes egyik munkavállalóját hamisítás és csalás bűncselekménye miatt elítélték, amely cselekmények semmilyen kapcsolatban nem állnak a felperes tevékenységével, sem pedig a Bizottság feladataival és hatásköreivel.